als_Latn dik_Latn sag_Latn
Bashkimi Evropian nga Maqedonia kërkon rikthimin e dialogut politik
Besimi, sot në Bruksel realizoi një takim me sekretarin e ri të përgjithshëm të Shërbimit Evropian për Punë të Jashtme, Alain Le Roy
SHKUP (AA) – Zv. kryeministri për Çështje Evropiane i Qeverisë së Republikës së Maqedonisë, Fatmir Besimi, sot në Bruksel realizoi një takim me sekretarin e ri të përgjithshëm të Shërbimit Evropian për Punë të Jashtme (EEAS), Alain Le Roy, raporton Anadolu Agency (AA).
“Bashkimi Evropian kërkon dhe pret ndërhyrje dhe veprim të shpejtë për kthimin e dialogut politik në Maqedoni, derisa të gjitha ngjarjet rreth rastit “Puç” ndiqen në bazë ditore dhe pritet zgjidhje juridike dhe institucionale”, janë mesazhet që mori zv. kryeministri Besimi në takimin me sekretarin Alain Le Roy.
Le Roy i ka transmetuar Besimit se Bashkimi Evropian është i gatshëm, fillimisht me ndërmjetësimin e tre deputetëve Ivo Vajgl, Richard Howitt dhe Eduard Kukan, të ndërmjetësojë midis VMRO-DPMNE-së dhe LSDM-së, ndërsa më pas nëse është e nevojshme edhe përfaqësuesit më të lartë të Brukselit të kyçen me qëllim të normalizimit të gjendjes politike në Republikën e Maqedonisë.
Besimi ka theksuar se dialogu politik dhe ambienti politik konstruktiv duhet të zgjidhet menjëherë sepse në një situatë të këtillë, Evropa vlerëson se e ka shtrirë dorën që nga propozimi i komisionerit Han për grupin e eurodeputetëve, të propozuar nga Brukseli dhe Parlamenti Evropian.
Në takim u tehksua se është e rëndësishme që sekretari i përgjithshëm Le Roy e njeh Maqedoninë personalisht dhe se ai ka qenë në vend në periudhën pas vitit 2001, si përfaqësues special i Brukselit. Në këtë pikëpamje, diplomati francez ka një panoramë më të afërt me atë që ndodh në Maqedoni.
Në lidhje me rolin e mundshëm të Komisionit Evropian, si dhe të EEAS-së, konkretisht për pjesën për zgjerim dhe komisionerët Johannes Hahn dhe Federica Mogherini kanë mbajtur qëndrim për kthimin e dialogut politik në Maqedoni dhe sipas Besimit, për momentin Brukseli jep mundësi që hapin e parë ta ndërmarrin eurodeputetët dhe se këtu është e rëndësishme të tregohet konstruktivitet nga ana e Maqedonisë.
als_Latn als_Latn als_Latn als_Latn als_Latn als_Latn als_Latn als_Latn